paragraph_text: Prema europskoj sveučilišnoj tradiciji dodjela počasnog doktorata izniman je događaj za sveučilište, a svaki počasni doktor osim časti i naslova prima na sebe čuvanje ugleda i dostojanstva sveučilišta. Diplome počasnih doktora svečanije su od ostalih diploma, pisane su latinskim jezikom, ovjerene potpisom rektora i promotora te opečaćene suhim žigom sveučilišta utisnutim u pečatni vosak.<ref>. Sto godina od prvog počasnog doktorata Sveučilišta u Zagrebu Sveučilište u Zagrebu, objavljeno 8. siječnja 2014., pristupljeno 26. siječnja 2018.